Diari Oficial de la Generalitat Valenciana


Sumari del DOGV 5923, del 30-12-2008 (2008/15179)

RESOLUCIÓ de 18 de desembre de 2008, de la Consellera d'Agricultura, Pesca i Alimentació, per la qual es convoquen les ajudes a servicis de substitució en explotacions ramaderes per a l'exercici 2009.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5923

Data del DOGV
:   30-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/15819


Data del document
:   18-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda a l'agricultura
    * sector agrari
    * ajuda pública

RESOLUCIÓ de 18 de desembre de 2008, de la Consellera d'Agricultura, Pesca i Alimentació, per la qual es convoquen les ajudes a servicis de substitució en explotacions ramaderes per a l'exercici 2009. [2008/15287]  
En l'Orde de 22 de març de 2007, de la Conselleria d'Agricultura, Pesca i Alimentació, per la qual s'establixen ajudes a servicis de substitució en explotacions ramaderes, modificada per mitjà de l'Orde de 23 d'abril de 2008, es fixa en l'apartat cinqué que les sol·licituds d'ajuda es presentaran per mitjà d'instància degudament emplenada i subscrita pel president o representant legal de l'associació, dins del termini de presentació establit en cada convocatòria anual.  
L'orde esmentada es va dictar observant els requisits establits en el Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat constitutiu de la Comunitat Europea a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, amb número de registre de l'ajuda XA 327/2007.  
Així, es publica esta resolució a fi que s'inicie per a l'exercici 2009 el procés de sol·licitud i tramitació de les ajudes mencionades.  
Per tot això, a proposta de la directora general de Producció Agrària, resolc:  
Apartat primer  
Convocar, per a l'exercici 2009, les ajudes a servicis de substitució en explotacions ramaderes les bases reguladores de les quals es troben en l'Orde de 22 de març de 2007, de la Conselleria d'Agricultura, Pesca i Alimentació (DOCV núm. 5508, de 09.05.2007), modificada per mitjà de l'Orde de 23 d'abril de 2008, de la mateixa conselleria (DOCV núm. 5759, de 09.05.2008).  
Apartat segon  
Les ajudes convocades es concediran a càrrec de l'aplicació pressupostària 47.37.75.9493.402.25.7, línia T3081, del Programa de Desenvolupament i Millora de la Ramaderia.  
Apartat tercer  
D'acord amb el projecte de llei de pressupostos per a l'exercici 2009, la dotació pressupostària estimada és de 75.000 euros.  
Tal com es disposa en l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despesa, la concessió de les ajudes està condicionada a l'existència en els pressupostos de crèdit adequat i suficient per a això.  
Segons esta mateixa orde, tots els actes dictats en els expedients de despesa anticipada s'entendran condicionats al fet que quan es dicten les resolucions de concessió definitiva persistisquen les mateixes circumstàncies de fet i de dret existents en el moment en què es van produir aquells actes.  
Apartat quart  
El termini de presentació de sol·licituds per a l'exercici 2009 serà d'un mes comptador des de l'endemà de la publicació d'esta resolució en el Diari Oficial de la Comunitat Valenciana.  
Apartat cinqué  
L'import màxim de l'ajuda per hora de servici en l'exercici 2009 serà de 16 euros.  
Apartat sisé  
Les inversions seran realitzades i justificades davant de l'administració abans del dia 10 de novembre de 2009, tal com s'establix en l'apartat seté de l'annex de l'Orde de 22 de març de 2007.  
DISPOSICIÓ FINAL  
Es delega en el director general competent en matèria de ramaderia la concessió i denegació de les ajudes previstes en esta resolució.  
La present resolució és definitiva en via administrativa, i contra esta es podrà interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels artícles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 18 de desembre de 2008.- La consellera d'Agricultura, Pesca i Alimentació: Maritina Hernández Miñana.